Nafarroako Parlamentuko Mahaiak, 2020ko ekainaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, Nekazaritza Politika Erkidearen murrizketa dela-eta Nafarroako Gobernuak egiten dituen proposamenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko ekainaren 8an

Lehendakaria: Unai Hualde Iglesias

GALDERAREN TESTUA

Nafarroako Podemos Ahal Dugu foru parlamentarien elkarteari atxikitako foru parlamentari Mikel Buil Garcíak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak Legebiltzarraren ekainaren 11ko Osoko Bilkuran ahoz erantzun dezan:

Nafarroako Gobernuak zer proposatzen du Europar Batasunaren 2021etik 2027ra bitarteko aurrekontuan Nekazaritza Politika Erkideari dagokionez aurreikusten den murrizketa dela-eta?

Iruñean, 2020ko ekainaren 4an

Foru parlamentaria: Mikel Buil García